ฮิโนะ เร

**ฮิโนะ เร** () หรือ **เซเลอร์มาร์ส** ) เป็นตัวละครจากเรื่อง เซเลอร์มูน สร้างโดย นาโอโกะ ทาเคอุจิ

## ลักษณะนิสัย

สาวน้อยผู้แปลงร่างเป็น เซเลอร์มาร์ส (Sailor Mars) เรย์เป็นเด็กสาวที่มีใบหน้าสวย ผมยาวสีดำขลับ ปัจจุบันเรียนอยู่ที่โรงเรียนสตรีเอกชน T.A คุณแม่ของเรย์เสียชีวิตไปตั้งแต่สมัยเด็ก ส่วนคุณพ่อเป็นนักการเมือง เขามักจะเอาแต่ทำงานไม่เคยมีเวลาให้กับลูกสาว เรย์จึงมาอาศัยอยู่กับคุณปู่ซึ่งเป็นเจ้าอาวาสของศาลเจ้าฮิคาวะ (ได้ต้นแบบมาจากศาลเจ้าฮิคาวะที่เป็นสถานที่ๆ มีอยู่จริงในโตเกียว ย่าน Azabu Juban ของญี่ปุ่น) โดยทำหน้าที่เป็น มิโกะ คนหนึ่งของศาลเจ้า มีสัตว์เลี้ยงเป็นอีกา 2 ตัวชื่อโฟบอสกับดีมอส (นำชื่อมาจากดาวบริวารของ ดาวอังคาร) ในบรรดาอัศวินเซเลอร์ เรย์เป็นคนที่ห่วงใยและเข้าใจในตัวอุซางิมากที่สุด แม้ปกติแล้วจะชอบเอาแต่ทะเลาะกันก็ตาม (อ้างอิงจากอนิเมะภาคแรกปี 1992)

### ถูกเปลี่ยนบุคลิกต่างจากต้นฉบับ
นอกจากนี้ในบรรดาอัศวินเซเลอร์ เรย์ก็เป็นคนที่ถูกเปลี่ยนบุคลิกไปจากต้นฉบับเดิม (มังงะ) มากที่สุดเพราะในมังงะ เรจะเป็นคนที่ดูเคร่งขรึม ดูเก็บกด ไม่ค่อยพูดมาก ไม่ชอบดูรายการโทรทัศน์ ไม่ชอบผู้ชายและไม่เคยมีความไว้วางใจในตัวผู้ชายเลย แต่ในฉบับอนิเมะ เรย์กลับกลายเป็นคนสนุกสนาน ร่าเริง เปิดเผย แอบติงต๊องเป็นบางครั้ง ชอบดูอนิเมะ (สังเกตได้จากฉบับอนิเมะภาคแรกปี 1992 ตอนที่ 21 ที่เธอและอุซางิรู้สึกตื่นเต้นที่จะได้ไปเยี่ยมชมสตูดิโอผลิตอนิเมะเป็นอย่างมาก) และในช่วงครึ่งแรกของอนิเมะภาคแรก เธอก็แสดงความรู้สึกชอบ จิบะ มาโมรุ อย่างออกนอกหน้า ซึ่งเรื่องนี้ทำให้ตัวผู้เขียนมังงะต้นฉบับอย่าง "นาโอโกะ ทาเคอุจิ" รู้สึกไม่พอใจทางทีมงานผู้สร้างฉบับอนิเมะอยู่เหมือนกัน หลังจากภาค SuperS ในช่วงปี 1995 - 1996 เป็นต้นมา นิสัยของเรจึงเริ่มนิ่งสงบและเคร่งขรึมขึ้นมาบางส่วนเหมือนกับต้นฉบับ ทำให้เป็นที่พึงพอใจในระดับหนึ่งของทาเคอุจิ

## ข้อมูลส่วนตัว

ปรากฏตัวตั้งแต่ตอนที่ : 10/อนิเมะ90,เล่มที่ 2 เร เซเลอร์มาร์ส

อายุ : 14 ปี (ภาคแรก, R) / 15 ปี (ภาค S, SuperS) / 16 ปี (ภาค เซเลอร์สตาร์)

ส่วนสูง : 165 ซม.

น้ำหนัก : 51กก.

วันเกิด : 17 เมษายน

ราศี : เมษ

อัญมณีประจำราศี : เพชร

กรุ๊ปเลือด : AB

ครอบครัว : ปู่ (นักบวช ชินโต) , คุณพ่อ (นักการเมือง), คุณแม่ (เสียชีวิตตั้งแต่เรย์อยู่ชั้นประถม)

สีที่ชอบ : สีแดง, สีดำ

ของกินที่ชอบ : ปลาปักเป้า,พิซซ่ามังสวิรัติ,อาหารไทย

ของกินที่ไม่ชอบ : หน่อไม้ฝรั่ง

วิชาที่ชอบ : โบราณคดี หรือ วรรณคดี

วิชาที่ไม่ชอบ : สังคมศาสตร์

งานอดิเรก : ดูดวง,ชอบเดท,ชอบร้องเพลง,ชอบวรรณคดีโบราณ,ชอบคาราเต้,อ่านหนังสือการ์ตูน

สิ่งที่ไม่ชอบ:ไม่ชอบดูทีวี,เกลียดคนเงอะงะ

เรื่องถนัด : การทำสมาธิที่แน่วแน่,การอุทิศตนทำกิจในวัด,การทำนายอนาคต(ดูดวง)

ความฝันในอนาคต :เป็นเจ้าอาวาส,การเป็นนักร้อง,การเป็นนางแบบ,การเป็นนักพากย์

## เซเลอร์มาร์ส
อัศวินผู้ร้อนแรง ตัวแทนแห่งดาวอังคาร ใช้พลัง ไฟ โจมตีศัตรู สีประจำตัวคือ สีแดง ในเวลาต่อสู้สามารถใช้ยันต์สะกดให้ศัตรูหยุดเคลื่อนไหวได้

### บทขานชื่อ
"อัศวินผู้ร้อนแรง ผู้พิทักษ์ดาวอังคาร ดวงดาวแห่งไฟ เซเลอร์มาร์ส"

### แปลงร่าง
* **Mars Power Make-Up** (มาร์ส พาวเวอร์ เมคอัพ)

ปรากฏในหนังสือการ์ตูน (พลังมาร์ส จงสำแดงฤทธิ์ ณ บัดนี้), อนิเมะคลาสสิค (มนต์แห่งมาร์ส จงสำแดงฤทธา ณ บัดนี้), อนิเมะคริสตัล (มนต์แห่งมาร์ส จงสำแดงฤทธา ณ บัดนี้), ละครโทรทัศน์

* **Mars Star Power Make-Up** (มาร์ส สตาร์ พาวเวอร์ เมคอัพ)

ปรากฏในหนังสือการ์ตูน (พลังมาร์ส จงสำแดงฤทธิ์ ณ บัดนี้), อนิเมะคลาสสิค (มนต์ดวงดาวแห่งมาร์ส จงสำแดงฤทธา ณ บัดนี้), อนิเมะคริสตัล (มนต์ดวงดาวแห่งมาร์ส จงสำแดงฤทธา ณ บัดนี้)

* **Mars Planet Power Make-Up** (มาร์ส แพลนเน็ต พาวเวอร์ เมคอัพ)

ปรากฏในหนังสือการ์ตูน (มนต์แห่งมาร์ส จงสำแดงฤทธา ณ บัดนี้), อนิเมะคริสตัล (มนต์ดาวพระเคราะห์มาร์ส จงสำแดงฤทธา ณ บัดนี้)

* **Mars Crystal Power Make-Up** (มาร์ส คริสตัล พาวเวอร์ เมคอัพ)

ปรากฏในหนังสือการ์ตูน, อนิเมะคลาสสิค (อำนาจศักดิ์สิทธิ์แห่งมาร์ส จงสำแดงฤทธา ณ บัดนี้ (ภาค Ss) / มนต์ดวงดาวแห่งมาร์ส จงสำแดงฤทธา ณ บัดนี้ (ภาค Star))

### ท่าไม้ตาย
* **悪霊退散** (อะคุเรียว ไทซัน)

ปรากฏในหนังสือการ์ตูน (ปีศาจร้ายจงหายไป / ขัขไล่วิญญาณร้าย), อนิเมะภาคแรก (ปีศาจร้ายจงหายไป), อนิเมะคริสตัล (วิญญาณร้ายจงสลายไป), ละครโทรทัศน์
* **Fire Soul** (ไฟเออร์ โซล)

ปรากฏในอนิเมะเท่านั้น (พลังไฟดาวอังคาร)
* **Fire Soul Bird** (ไฟเออร์ โซล เบิร์ด)

ปรากฏในอนิเมะเท่านั้น (พลังวิหคเพลิง ทรงวิญญาณ ดาวอังคาร)
* **Burning Mandala** (เบิร์นนิง มันดาลา)

ปรากฏในหนังสือการ์ตูน, อนิเมะภาค R (พลังคาถาอัคคีพิฆาต), อนิเมะคริสตัล (พลังคาถาอัคคีพิฆาต), ละครโทรทัศน์ ตอน 48
* **Mars Snake Fire** (มาร์ส สเนค ไฟเออร์)

ปรากฏในหนังสือการ์ตูนเล่มที่ 7 (พลังไฟอสรพิษดาวอังคาร), อนิเมะคริสตัล (พลังเพลิงนาคีพิฆาต)
* **Mars Flame Sniper** (มาร์ส เฟรม สไนเปอร์)

ปรากฏในหนังสือการ์ตูนเล่มที่ 13, อนิเมะภาค SuperS (พลังธนูเพลิงสังหาร)
* **Sailor Teleport** (เซเลอร์ เทเลพอร์ต)

ปรากฏในอนิเมะเท่านั้น (พลังจิตอัศวินเซเลอร์)
* **Sailor Planet Power Meditation** (เซเลอร์ แพลนเน็ต พาวเวอร์ เมดิเทชั่น)

ปรากฏในหนังสือการ์ตูนเท่านั้น
* **Sailor Planet Attack** (เซเลอร์ แพลนเน็ต แอทแทค)

ปรากฏในหนังสือการ์ตูน (พลังโจมตีพิภพ), อนิเมะคลาสสิก (รวมพลังอัศวินเซเลอร์ (ภาค R) / พลังดวงดาวพิฆาตมาร (ภาค S)), อนิเมะคริสตัล (พลังดวงดาวเซเลอร์พิฆาต), ละครโทรทัศน์

* **Sailor Special Garlic Attack** (เซเลอร์ สเปเชียล การ์ลิค แอทแทค)
ปรากฏในอนิเมะภาค S Special
* **Moonlight Attractive Attack** (มูนไลท์ แอทแทรคทีฟ แอทแทค)

ปรากฏในละครโทรทัศน์

* **Galactica Gale** (กาแล็กติกา เกล)

ปรากฏในหนังสือการ์ตูนเท่านั้น

* **Galactica Planet Attack** (กาแล็กติกา แพลนเน็ต แอคแท็ก)

ปรากฏในหนังสือการ์ตูนเท่านั้น

### อาวุธ
* มาร์ส แอร์โรว์ (ปรากฏในหนังสือการ์ตูนภาค 4 เล่ม 12, อนิเมะภาค SuperS)
* เซเลอร์ สตาร์ แทมโบ (ปรากฏในละครโทรทัศน์)
* มาร์ส ดักเกอร์ (ปรากฏในละครโทรทัศน์)

## อ้างอิง
1.ประวัติ เซเลอร์มาร์ส|Sailor Mars|ตัวแทนดาวอังคารกับสองอีกาน้อยกลอยใจ

2. Rei Hino/Sailor Mars (Manga) Sailor Moon Wiki Fandom

3. Rei Hino/Sailor Mars (Anime) Sailor Moon Wiki Fandom

#

หมวดหมู่:ตัวละครในเซเลอร์มูน
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2535
หมวดหมู่:อัศวินเซเลอร์
หมวดหมู่:ตัวละครที่เป็นมิโกะ
หมวดหมู่:ตัวละครที่เป็นนักยิงธนู
หมวดหมู่:ตัวละครที่เป็นนักร้อง
หมวดหมู่:ตัวละครที่เป็นหมอผี
หมวดหมู่:ตัวละครชาวดาวอังคาร
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ยอดมนุษย์ชินโต
หมวดหมู่:ตัวละครที่เป็นนักเรียนชั้นมัธยมศึกษาตอนต้น
หมวดหมู่:ตัวละครที่เป็นนักเรียนชั้นมัธยมศึกษาตอนปลาย